Bănci și Asigurări

Banca Românească, un jucător cu acţionariat elen aflat pe locul 14 în sistemul bancar, a majorat de la 22 februarie avansul pentru creditele imobiliare în lei de la 15% la 35% iar pentru cele în euro de la 20% la 40%, probabil din cauza legii dării în plată, potrivit informaţiilor obţinute de Ziarul Financiar şi confirmate de bancă.

Banca încă nu afişează pe site modificările operate în cazul creditelor imobiliare în lei şi în euro.

Până în prezent, două bănci din sistem, Bancpost şi Raiffeisen Bank au recurs deja la astfel de măsuri.

Astfel, Banca Românească devine a treia instituţie de credit din sistemul local care majorează avansul cerut pentru creditele imobiliare.

Banca încă afişează că mai oferă credite Prima casă cu un avans minim de 5%.